laion/Wikipedia-Exotic huggingface dataset:
ג'נט קוק

ג'נט לזלי קוק (באנגלית: Janet Leslie Cooke; נולדה ב-23 ביולי 1954) היא עיתונאית אמריקאית שזכתה בפרס פוליצר על סיפור עיתונאי בדוי. ג'נט לזלי קוק נולדה בטולידו שבאוהיו, ארצות הברית. היא הצטרפה לצוות השבועון בעיתון "וושינגטון פוסט", תוך הצגת קורות חיים שבהם סיפרה בין היתר כי סיימה את לימודי תואר ראשון בהצטיינות במכללת ואסר היוקרתית, וכן לימודי תואר שני באוניברסיטת טולידו (אך במציאות, היא לא סיימה את לימודיה בואסר, וקיבלה תואר ראשון בלבד בטולידו) וזכתה בפרסים על כתבות שפרסמה בעיתון "טולידו בלייד". הפרטים שמסרה לא נבדקו, והעיתונאית התקבלה לעבודה על סמך הרושם החיובי שיצרה בראיונות. עובדת היותה אישה שחורה תרמה לקבלתה לעיתון, ששאף להגדיל את הייצוג של נשים ומיעוטים. קוק, שהייתה חדורת אמביציה וברוכת כישרון כתיבה, התקדמה במהירות וזכתה להערכה של הממונים עליה. בספטמבר 1980 הגישה לפרסום כתבה מרתקת שכותרתה "עולמו של ג'ימי", ובו סיפרה על קורותיו של ילד בן 8, ג'ימי, המכור לסמים קשים, שאליהם התדרדר על ידי חבר של אמו, בשכונת עוני בלב עיר הבירה וושינגטון. כבר עם צאתו לאור, עורר הסיפור בעיות של אמינות, וגורמים רשמיים בעיר הבירה טענו כי הוא בדיה עיתונאית. קוק התעקשה על אמיתות הפרטים וטענה לחסיון מקורותיה, ומאחוריה עמדו עורכי העיתון, ואף הגישו אותו כמועמד לפרס פוליצר. בין העורכים שעמדו מאחוריה היו גם בן בראדלי העורך, וכן בוב וודוורד מצמד העיתונאים וודוורד-ברנשטיין שחשפו את פרשת ווטרגייט. ג'נט הוכרזה כזוכת הפרס באפריל 1981. לאחר פרסום שם הזוכה וקורות חייה, עורך העיתון שבו עבדה קוק קודם לכן, שם לב לפרטים שלא תאמו את מה שהיה ידוע לו. חקירה מהירה במערכת העיתון הוכיחה פרטים כוזבים בעברה והיא זומנה לבירור. לאחר לילה ארוך של חקירה נשברה קוק והודתה כי בדתה את הסיפור על ג'ימי מתחילתו ועד סופו. יומיים לאחר הזכייה בפרס, כינס המו"ל והבעלים של העיתון, דונלד גרהאם, מסיבת עיתונאים ובה פירט את ממצאי הבדיקה וחשף את ההונאה. העיתון אף יצא במאמר מערכת שבו התנצל בפני קוראיו על הבדיה, ועורכי העיתון הודו כי היו להם סימנים מוקדמים של בעיות אמינות לפני פרסום הסיפור, ובכל זאת אישרו לפרסמו. ג'נט קוק פוטרה מהעיתון והחזירה את הפרס. בריאיון בטלוויזיה טענה כי לחצים בעבודה הביאו לשיפוט לקוי בשיקול דעתה. היא סיפרה כי מקורותיה סיפרו לה על ילד בשם ג'ימי, עם פרטים הדומים לסיפור אך לא הציגו אותו בפניה, והיא נאלצה לבדות פרטים על סמך מה ששמעה. השערורייה הכתה גלים במשך זמן רב, ושמה של קוק קושר, במשחק מילים, לפועל "Cooke'd" (משמעות מקורבת בעברית: "מפוברק"). נטען כי פרשת קוק גרמה לחשדות כלפי כתובותיהם של עיתונאים שחורים אחרים. לאחר פיטוריה עבדה קוק כאשת מכירות, נישאה לעורך דין, והתגרשה. לימים מכרה קוק את זכויות הסיפור ב-1.6 מיליון דולר לחברת סרטים, אך עד היום טרם יצא הסרט לאקרנים. עולמו של ג'ימי – הסיפור המקורי שפורסם ב"וושינגטון פוסט" וזכה בפרס פוליצר Green, Bill (19 באפריל 1981). "THE PLAYERS: It Wasn't a Game". The Washington post. {{cite news}}: (עזרה) Richard Prince, Janet Cooke's Hoax Still Resonates After 30 Years, The Root, ‏1 באוקטובר 2010 (ארכיון)
אמדורסקי

האם התכוונתם ל... בני אמדורסקי – זמר ואיש עסקים ישראלי אסף אמדורסקי – מוזיקאי ישראלי, בנו של בני אמדורסקי אסף אמדורסקי (אלבום, 1994) – האלבום הראשון של אסף אסף אמדורסקי (אלבום, 1996) – האלבום השני של אסף צד א' (אלבום של אסף אמדורסקי) – אלבום של אסף אסף אמדורסקי וקרני פוסטל בהופעה – אלבום של אסף 15 הדקות של אסף אמדורסקי – אלבום של אסף מיכל אמדורסקי – רקדנית וזמרת ישראלית ירחמיאל אמדורסקי – מלונאי, עסקן ציבור ויזם ירושלמי מלון אמדורסקי – מלון היסטורי בירושלים, היה שייך לירחמיאל אמדורסקי בית אמדורסקי – בית מגוריו של ירחמיאל אמדורסקי
טיים אאוט

האם התכוונתם ל... Time Out – רשת כתבי עת לתרבות בידור ופנאי Time Out תל אביב – שבועון תל אביבי לתרבות בידור ופנאי Timeout (מחשב) – מונח בתקשורת מחשבים פסק זמן
פרובינקיה גרמאניה סופריור

גרמאניה סופריור (בלטינית: Germania Superior; בעברית: גרמניה עילית) הייתה פרובינקיה רומית באזור גרמאניה שהשתרעה מדרום לריין במעלה הנהר בניגוד לגרמאניה אינפריור שהשתרעה במורד הריין. הפרובינקיה השתרעה על האזורים הכלולים היום בדרום-מערב גרמניה, מערב שווייץ ומחוזות אלזס ויורה שבצרפת. היישובים העיקריים בפרובינקיה היו בזאנסון, שטרסבורג, ויסבאדן ובירת הפרובינקיה, מיינץ. האזור של הריין הזורם דרך גרמאניה סופריור נקרא "הריין התיכון". האזור של גרמאניה סופריור נכבש על ידי יוליוס קיסר בשנת 58 לפני הספירה. בין השנים 28–32 לפני הספירה לקח אוגוסטוס קיסר לאחריותו הישירה את האזור, ביחד עם פרובינקיות נוספות, בטענה שהוא מצוי בסכנה. בשנת 27 לפני הספירה הכליל אוגוסטוס קיסר את האזור בתוך פרובינקיית גאליה בלגיקה. בשנים הבאות הוצבו יחידות צבא רבות באזורי גרמאניה סופריור ותחתית במסגרת ההגנה מפני השבטים הגרמאניים ויציאה למסעות כיבוש וענישה בגרמאניה. במסגרת זאת הוקמו בגרמאניה סופריור מבצרים במיינץ, קסנטן (אנ') (קסטרה וטרה) ששימשו כבסיסי יציאה עבור הלגיונות הרומיים, בין השאר של דרוסוס יוליוס קיסר. במיוחד בוצר קטע הגבול בין הריין לדנובה המכונה הלימס של גרמאניה סופריור-רייטיה. בשנים 69–70 התרחש באזור המרד הבטאווי אשר הצליח בהתחלה בהשמדת ארבעה לגיונות רומיים, והשמדת כל המבצרים הרומיים לאורך הריין. עם תפיסת השלטון על ידי אדריאנוס הוא יצא למסע לכיבוש מחדש של האזור והמבצרים נבנו מחדש. בסביבות שנת 90 לספירה ארגן הקיסר דומיטיאנוס מחדש את פרובינקיית גאליה בלגיקה וחילק אותה בין אזור אזרחי לאזור צבאי. האזור הדרום מזרחי של הפרובינקיה הפך לפרוביניקת גרמאניה סופריור. מדיה וקבצים בנושא פרובינקיה גרמאניה סופריור בוויקישיתוף Mary T. Boatwright, Daniel J. Gargola and Richard J. A. Talbert. A Brief History of the Romans (New York: Oxford University Press, 2006), p. 224.
פונקציה מרומורפית

פונקציה מֶרוֹמורפית היא פונקציה שהיא הולומורפית בכל המישור המרוכב מלבד בנקודות בקבוצה של קטבים מבודדים. כל פונקציה כזו יכולה להירשם כיחס של שתי פונקציות הולומורפיות כאשר הפונקציה שבמכנה היא לא הקבוע אפס. להפך, כל מנה כזו היא פונקציה מרומורפית. במקרה כזה, הקטבים הם (חלק מ)הנקודות בהן מתאפסת הפונקציה שבמכנה. עבור תת-תחום D {\displaystyle D} של המספרים המרוכבים (משמע D ⊂ C {\displaystyle D\subset \mathbb {C} } ) הפונקציה f ( z ) {\displaystyle f(z)} תיקרא מרומורפית ב- D {\displaystyle D} אם יש קבוצה בדידה של נקודות S ⊂ D {\displaystyle S\subset D} כך ש- f ( z ) {\displaystyle f(z)} אנליטית בקבוצה D ∖ S {\displaystyle D\setminus S} וכל הנקודות בקבוצה S {\displaystyle S} הן או נקודות סינגולריות סליקות או קטבים של הפונקציה. בניסוח שונה, פונקציה מרומורפית בקבוצה D {\displaystyle D} היא פונקציה מ- D {\displaystyle D} לתוך הספירה של רימן שהיא הולומורפית בכל נקודה - גם בנקודות שתמונתן היא ∞ {\displaystyle \infty } ושהיא אינה הפונקציה הקבועה המקבלת את הערך ∞ {\displaystyle \infty } . פונקציות רציונליות הן מרומורפיות במישור המרוכב. הפונקציה z sin ⁡ z {\displaystyle {\frac {z}{\sin z}}} היא מרומורפית בכל המישור המרוכב. לפונקציה זו יש אינסוף קטבים. פונקציית זטא של רימן ופונקציית גמא הן מרומורפיות בכל המישור המרוכב. הפונקציה e 1 z {\displaystyle e^{\frac {1}{z}}} איננה מרומורפית בכל המישור המרוכב משום שיש לה סינגולריות עיקרית ב-0. אוסף הפונקציות המרומורפיות בתחום D {\displaystyle D} מהווה שדה, כלומר הוא סגור לחיבור, חיסור, כפל וחילוק. זהו שדה השברים של חוג הפונקציות ההולומורפיות. שדה זה הוא הרחבה של שדה המספרים המרוכבים (שמוכל בשדה הפונקציות המרומורפיות כפונקציות הקבועות). את ההגדרה של פונקציה מרומורפית ניתן להרחיב לפונקציות מרוכבות המוגדרות על משטח רימן (לדוגמה, הספירה של רימן או עקום אליפטי). אם העקום הוא קומפקטי, שדה הפונקציות המרומורפיות עליו הוא הרחבת שדות מדרגת טרנסצנדנטיות 1 של המרוכבים. עבור יריעות מרוכבות בממד גבוה, מגדירים פונקציה מרומורפית בתור מנה של שתי פונקציות הולומורפיות. פונקציה מרומורפית, באתר MathWorld (באנגלית) פונקציות מרומורפיות, דף שער בספרייה הלאומית
בלפסט סלטיק

מועדון הכדורגל בלפסט סלטיק (באנגלית: Belfast Celtic F.C) היה מועדון כדורגל מצפון אירלנד מהעיר בלפסט. המועדון הוקם ב-1891 והיה לאחד המועדונים הטובים והמעוטרים באירלנד באותה עת אך בשנת 1949, לאחר עונה שבה סבלו שחקני והאוהדי הקבוצה מפגיעות רבות, הקבוצה פרשה מהליגה של צפון אירלנד והקבוצה התפרקה. המועדון הוקם על שמו של המועדון גלאזגו סלטיק מסקוטלנד והוקם על אותו העיקרון בדיוק - גיוס כספים לצדקה לעניים קתולים. מגרשה הביתי של הקבוצה היה בסלטיק פארק שבמערב בלפסט, אצטדיון שזכה לכינוי "גן העדן". הקבוצה זכתה באליפותה הראשונה באירלנד בשנת 1900 כאשר עברה את יריבתה המושבעת לינפילד בהפרש של שער אחד. היריבות בין השתיים זהה ליריבות בסקוטלנד בין ריינג'רס לסלטיק, כאשר לינפילד היא קבוצתם של הפרוטסטנטים ואילו בלפסט סלטיק היא קבוצתם של הקתולים. בשל האלימות הקשה בין הקהלים של סלטיק ולינפילד על רקע דתי, הקבוצה אולצה לפרוש מהליגה בשנת 1920 והורשתה לחזור רק בשנת 1924. מבין השתיים, סלטיק זכתה לאהדה רבה יותר בעם בשל היותה לאומית-אירית והרי שרוב תושבי המדינה באותה עת, לפני הפילוג של אירלנד, היו קתולים. למרות הקושי לפעול בשל השנאה הקשה של הפרוטסטנטים, הקבוצה המשיכה להתחזק, דבר שניכר בעיקר בשנות ה-30 ו-שנות ה-40, כולל במהלך מלחמת העולם השנייה, כאשר באחת התקופות, היו בסגל נבחרת צפון אירלנד בכדורגל חמישה שוערים, כולם מסלטיק בלפסט. בין השוערים הגדולים שיצאו מהקבוצה, ניתן למנות את צ'ארלי טולי שעבר מאוחר יותר לקבוצת גלאזגו סלטיק. קיצה של הקבוצה הגיעה בשנת 1948 כאשר במהלך משחק ליגה בין סלטיק ללינפילד כאשר לאורך רוב המשחק הובילה סלטיק עד שלקראת סיום המשחק השוותה לינפילד. כתוצאה מכך, עשרות אוהדי לינפילד פרצו למגרש והחלו להכות את שחקניה של סלטיק. בשל העובדה שראשי הקבוצה החליטו כי המשטרה איננה יכולה יותר להבטיח את שלומם של שחקני ואוהדיה פרשה הקבוצה מהליגה של צפון אירלנד במהלך עונת 1947/48. בעונת שלאחר מכן, כבר לא שיחקה הקבוצה משחקים רשמיים אך שיחקה מספר משחקי ידידות כשהחשוב שבהם הוא בניצחון ההיסטוריה על נבחרת סקוטלנד בארצות הברית בשנת 1953. אצטדיונה של הקבוצה נותר על כנו עד לשנות ה-80, אז האצטדיון נהרס ובמקומו נבנה מרכז קניות כאשר במקום ישנה אנדרטה על קיומו של האצטדיון במיקומו הישן. מאז פירוקה של הקבוצה, לא הייתה אף קבוצה ממערב בלפסט עד הקמת דניגול סלטיק, קבוצה נוספת שמייצגת את החלק הקתולי בבלפסט ונחשבת לממשיכת דרכה של בלפסט סלטיק. צפון אירלנד צ'ארלי טולי צפון אירלנד אליישה סקוט צפון אירלנד בילי מק'מילאן צפון אירלנד אנדי קנדי צפון אירלנד ג'ימי ג'ונס צפון אירלנד סמי קוראן צפון אירלנד ג'וני קמפבל אנגליה רון גרינווד אירלנד ליטא לואיס בוכמן אירלנד פטריק או'קונל אירלנד טום אהרן אירלנד רובין לוולר אלופת צפון אירלנד: 19 1899/00, 1914/15, 1918/19, 1919/20, 1925/26, 1926/27, 1927/28, 1928/29, 1932/33, 1935/36, 1936/37, 1937/38, 1938/39, 1939/40, 1940/41, 1941/42, 1943/44, 1946/47, 1947/48 הגביע האירי: 8 1917/18, 1925/26, 1936/37, 1937/38, 1940/41, 1942/43, 1943/44, 1946/47 הגביע העירוני: 8 1925/26, 1927/28, 1929/30, 1930/31, 1932/33, 1939/40, 1947/48, 1948/49 גביע הזהב: 10 1911/12, 1925/26, 1934/35, 1938/39, 1939/40, 1940/41, 1943/44, 1944/45, 1945/46, 1946/47 גביע קאונטי אנטרים: 7 1894/95, 1926/27, 1935/36, 1936/37, 1938/39, 1942/43, 1944/45 אתר האינטרנט הרשמי של בלפסט סלטיק
סלייגו רוברס

מועדון הכדורגל סלייגו רוברס (אנגלית: Sligo Rovers Football Club) הוא מועדון כדורגל אירי מהעיר סלייגו. המועדון הוקם ב-1928 והוא מועדון עממי, בשל העובדה שהבעלות עליו היא בידיהם של תושבי העיר סלייגו. הקבוצה משחקת באצטדיון שואוגראונדס, אצטדיון בו שיחקה מאז הקמתה. לקבוצה ישנו מסמך, לפיו האדמה של המגרש שייכת לקבוצה עד עולם וכי האדמה איננה ניתנת למכירה לגוף שאיננו חלק מהקבוצה. מועדון הכדורגל סלייגו רוברס הוקם ב-17 בספטמבר 1928 מתוך איחוד שתי קבוצות נוער מקומיות, סלייגו טאון וסלייגו בלוז. המשחק הראשון של הקבוצה נסתיים בניצחון 9-1 על קבוצה מבלישאנון ב-23 בספטמבר 1928. הקבוצה העפילה לראשונה לליגת העל האירית בשנת 1934 כאשר היא עלתה למשחקים בצבעי המועדון, אדום ולבן בתלבושת שהשתנתה לאורך השנים עם שמירה על שני הצבעים הללו. בימי המשבר הגדול באירלנד במלחמת העולם השנייה, המשיכה הקבוצה להציג יכולת טובה כשהחתימה את מלך השערים של כל הזמנים בליגה האנגלית עד היום, דיקסי דין שהיה מכוכבי נבחרת אנגליה ואברטון. זמניה הטובים ביותר של הקבוצה הגיעו בעונת 1937 ו-1977 כאשר זכתה באליפות אירלנד ובשנת 1983 כאשר גברה על קבוצת בוהמיאנס בגמר הגביע האירי. הקבוצה שיחקה בגביע אירופה לאלופות בעונת 1977/1978 אך הפסידה כבר בסיבוב הראשון לקבוצת הכוכב האדום בלגרד מיוגוסלביה. הקבוצה חזרה לאירופה בעונת 1983/1984 כאשר שיחקה בגביע אירופה למחזיקות גביע, אז הפסידה כבר בסיבוב הראשון לקבוצת האקה הפינית. בעונת 1994/1995 שיחקה הקבוצה בגביע המחזיקות שנית, אז ניצחה בסיבוב המוקדם את קבוצת פלוריאנה ממלטה אך הפסידה בסיבוב הראשון לקבוצת קלאב ברוז' הבלגית. בשנת 1994 זכתה הקבוצה בטרבל כאשר זכתה באליפות ליגת המשנה באירלנד ובזכייה בגביע הליגה האירית השנייה ובגביע האירי כאשר היא מנצחת בגמר את דרי סיטי. בעונה שלאחר מכן שיחקה הקבוצה בגביע המחזיקות, אז ניצחה בסיבוב המוקדם את קבוצת פלוריאנה ממלטה אך הפסידה בסיבוב הראשון לקבוצת קלאב ברוז' הבלגית. בעונת 2006 שיחקה הקבוצה בגביע האינטרטוטו, אז הוגרלה בשלב הבתים המוקדם מול קבוצות נאנט הצרפתית, הירנביין ההולנדית, FBK קאונאס הליטאית ולילסטרום הנורווגית. לבסוף סיימה סלייגו את הבית במקום האחרון עם מאזן של שתי תוצאות תיקו ושני הפסדים וללא אף ניצחון אחד כאשר ההפסד הגדול ביותר היה תבוסה 4-0 ללילסטרום בנורווגיה. בעונות 2010 ו-2011 זכתה הקבוצה בגביע האירי השלישי והרביעי שלה בהיסטוריה אחרי 16 עונות ללא תואר. בעונת 2012 זכתה סלייגו רוברס באליפות ליגת העל האירית אחרי 45 שנים מאז תואר האליפות האחרון שלה. בעונת 2013/2014 שיחקה הקבוצה במוקדמות ליגת האלופות. בסיבוב המוקדמות השני הקבוצה הפסידה לקבוצת מולדה מנורווגיה והודחה מהטורניר. הקבוצה ייצאה מאמנים לליגות האנגליות כאשר מאמן פולהאם, לורי סאנצ'ז, היה מאמנה של הקבוצה בעונת 1994/1995 ומאמן ברנלי, סטיב קוטריל, היה מחליפו של סאנצ'ז לאחר עזיבתו וגם אימן בקבוצה. בעולם התרבות, נכתב על הקבוצה בספר בשם "There's Only One Red Army" (בעברית: "יש רק צבא אדום אחד"), ספר שנכתב על ידי אמון סוויני ויצא לאור בשנת 1997. ליגת העל האירית אלופה : 1937, 1977, 2012 הגביע האירי זוכה : 1983, 1994, 2010, 2011 סגנית : 1939, 1940, 1970, 1981, 2009 גביע הליגה האירי זוכה : 1998, 1998 מדיה וקבצים בנושא סלייגו רוברס בוויקישיתוף אתר האינטרנט הרשמי של סלייגו רוברס (באנגלית) סלייגו רוברס, ברשת החברתית פייסבוק סלייגו רוברס, ברשת החברתית אקס (טוויטר) סלייגו רוברס, ברשת החברתית אינסטגרם פרופיל, באתר אופ"א פרופיל, באתר Soccerway
אות השירות בישראל

אות השירות בישראל הוא אות המוענק לנספחים צבאיים זרים המשרתים בישראל, לקראת סיום שליחותם בארץ. על ייסוד האות החליטה ועדת השרים לענייני סמלים וטקסים ב-19 בדצמבר 2006 והחלטה זו קיבלה תוקף של החלטת ממשלה ביום 11 בינואר 2007. האות יוענק לנספח הצבאי הזר בתום שירותו, בתנאי ששירת שנתיים לפחות בישראל, כביטוי סמלי וכהוקרה על שירותו בישראל. ראש אגף אסטרטגיה ומעג"ש בצה"ל רשאי, בנסיבות חריגות, לאשר הענקת אות השירות בישראל לנספח צבאי זר, אשר שרת בישראל תקופה קצרה יותר. ההחלטה להעניק את אות השירות בישראל תתואם מבעוד מועד עם הזכאי לקבלתו - כדי לקבל את הסכמתו או אישור הנחוץ לו לשם קבלת האות ממדינתו. נספחים צבאיים עד דרגת קולונל יקבלו את האות מידי ראש החטיבה לקשרי חוץ באגף אסטרטגיה ומעגל שלישי של צה"ל. לנספחים צבאיים זרים בעלי דרגה הגבוהה מקולונל, יוענק האות על ידי ראש אגף אסטרטגיה בצה"ל. ראש החטיבה לקשרי חוץ יהיה מוסמך, באישור הרמטכ"ל, לשלול מנספח את אות השירות בישראל אם ישתכנע כי הנספח פגע בביטחונה של מדינת ישראל או בחוקיה, או התבטא באופן פוגעני נגד העם היהודי ומדינת ישראל. החלטת ממשלה 1010(סט38/).
גילברט

האם התכוונתם ל... גילברט (אריזונה) – עיר במדינת אריזונה שבארצות הברית גילברט (יחידת מידה) – יחידת מידה לפוטנציאל מגנטי גילברט (סרט) – סרט תיעודי על הקומיקאי האמריקאי גילברט גוטפריד אוסף גילברט – אוסף המוצג בבית סומרסט שבלונדון איי גילברט – שרשרת של 16 אטולי אלמוגים באוקיינוס השקט המהווים חלק מקיריבטי תסמונת גילברט – הפרעה תורשתית המתבטאת ברמה גבוהה מהרגיל של בילירובין בדם מה עובר על גילברט – סרט קולנוע מועמד לאוסקר משנת 1993 אישים: ג'ודי גילברט (אנ') – שחקנית יהודייה-אמריקאית גוסטב מארק גילברט – פסיכולוג אמריקאי, נודע כפסיכולוג של משפטי נירנברג וולטר גילברט – ביוכימאי זוכה פרס נובל לכימיה לשנת 1980 ויליאם גילברט – רופא אנגלי ופילוסוף הידוע בתגליותיו במגנטיות וחשמל ויליאם שוונק גילברט – מחזאי אנגלי שנודע בעיקר באופרטות שחיבר עם המלחין ארתור סאליבן מרטין גילברט – סופר והיסטוריון יהודי בריטי, הביוגרף הרשמי של וינסטון צ'רצ'יל ראסל גילברט (אנ') – שחקן אוסטרלי מליסה גילברט – שחקנית אמריקאית ג'ונתן גילברט (אנ') – שחקן אמריקאי שרה גילברט – שחקנית אמריקאית אן מורגן גילברט (אנ') – שחקנית אמריקאית גלברט גילברת אישים ששמם הפרטי הוא גילברט
אלן פלטשר

אלן ג'רארד פלטשר (אנגלית: Alan Gerard Fletcher; ‏27 בספטמבר 1931 – 21 בספטמבר 2006) היה מעצב גרפי בריטי. אלן פלטשר נולד בניירובי, קניה, שם עבד אביו בשירות הציבורי. בגיל 5, חזרה משפחתו לאנגליה. כאשר אביו לקה במחלה סופנית, הוא גר במשך שלוש שנים עם סבו וסבתו, ואז במהלך ההפצצות על לונדון של מלחמת העולם השנייה פונה למחסה בבית החולים. הוא למד בבתי ספר שונים לאומנות והמשיך ללימודי אמנות בקולג' המלכותי בבריטניה. ב-1956, נישא פלטשר לאיטלקייה בשם פאולה ביאגי. באותה שנה הוא קיבל מלגה ללמוד באוניברסיטת ייל שבארצות הברית, אחד מהמורים שלו היה פול ראנד ובעזרת מורה אחר קיבל עבודה לעצב את השער של פורצ'ן מגזין. לאחר ביקור בוונצואלה, חזר פלטשר ללונדון ב-1959. הוא עבד זמן קצר בסטודיו של סאול באס בלוס אנג'לס ובחברת פירלי במילאנו. ב-1962 הוא הקים משרד עיצוב גרפי ביחד עם שני שותפים, הם פרסמו ספרים אודות עיצוב גרפי ובין לקוחותיהם היו ספריית פינגווין, חברת פירלי ואוליבטי, ב-1972 המשרד התפתח ושינה את שמו לפנטגרם. חלק מעיצובי הלוגו שעיצב נמצאים עדיין בשימוש של חברות כיום. ב-1992 עזב את המשרד, ועבד מביתו בנוטינג היל. הוא עבד גם בחופשות כאשר שרבט במחברתו ועל מה שמצא. ב-1993 הצטרף כמנהל אמנותי של הוצאת הספרים "פידון". פלטשר כתב מספר ספרים בנושא עיצוב גרפי. הוא זכה בפרס מעצב השנה באנגליה, והיה ב-1973 נשיא אגודת המעצבים הבריטית. התערוכה האחרונה שלו נפתחה חודשיים לאחר מותו ב-2006 מסרטן. העיצוב של אלן מתבטא בעיקר בסגנון קל, פשוט ומשעשע. פרס הנסיך פיליפ לעיצוב נשיא קהילת המעצבים הבריטית הנשיא הבינלאומי של ברית המעצבים העולמית נבחר ל"הול אוף פיים" של מועדון הארט דירקטורים הניו יורקי חבר בכיר בקולג' המלכותי לאומנות מדיה וקבצים בנושא אלן פלטשר בוויקישיתוף אלן פלטשר, ברשת החברתית Goodreads
יקושימה

האי יקושימה (יפנית 屋久島 - "האי יאקו") הוא אי השייך לאיי אוסומי (大隅諸島), בדרומה של יפן, כ-60 ק"מ מדרום לאי קיושו. ביקושימה מתגוררים כ-15,000 איש המתרכזים לאורך החופים ובמיוחד בצידו המזרחי והצפון-מזרחי של האי. באי שני נמלים ושדה תעופה קטן. בשנת 1980 הכיר אונסק"ו ב-189.58 קמ"ר משטחו של האי כשמורה ביוספרית, ובשנת 1993 הכריז הארגון על שטח של 107.47 קמ"ר או כחמישית משטחו של האי, כאתר מורשת עולמית. לאי צורת עיגול, קוטרו כ-25 ק"מ, היקפו 135 ק"מ ושטחו 504.88 קמ"ר. בין האי לבין האי טנגשימה ממזרח לו מפריד מצר ים המכונה מצר וינסן (Vincennes Strait) או גם מצר יקושימה (יקושימה קאיקו). במרחק כ-15 קילומטרים מערבית לאי שוכן האי קוצ'ינוארבו-ג'ימה שבו יש הר געש פעיל. במרכזו של האי ניצב הר מיאנואורה הנישא לגובה של 1,935 מטר וסמוך מדרום לו ניצבת הפסגה השנייה בגובהה בהר קורואימי שגובהו 1,886 מטר. האי עשוי ברובו מגרניט ומסביב למסיב המרכזי מצויים שטחים מכוסים אבן חול. האקלים באי נע בין אקלים סובטרופי לאורך החופים לסובאלפיני בפסגות הגבוהות. מזג האוויר לח וגשום בכל חלקי האי, וכמות המשקעים נעה בין 4,000 מ"מ בשנה באזורי החוף ל-10,000 מ"מ בשנה בפסגות ובצידו הצפון-מזרחי של האי. העונות הגשומות הן האביב והקיץ ואז מלווים הגשמים במפולות בוץ. בחורף מכוסות פסגותיו של האי בשלג העשוי להצטבר עד לגובה של 6 מטר, דבר שאינו ברור מאליו לאור העובדה שיקושימה שוכן בקו הרוחב של הנגב ולאור העובדה שטמפרטורת מי הים מסביבו אינה יורדת אף פעם מתחת ל-19 מעלות צלזיוס. כ-75 אחוז משטחו של יקושימה מכוסה ביער והצמחייה בו ערוכה ברצועות בהתאם לקווי הגובה ולתנאי האקלים. האי ידוע במיוחד בעצי הקריפטומריה (הנקראים סוגי – 杉). עצים אלה היכולים להגיע עד לגיל מופלג של 3,000 שנים שוכנים באי מעל גובה של 600 מטר, והם מכונים "קו-סוגי" כל עוד לא הגיעו לגיל של אלף שנים ו"יאקו-סוגי" לאחר מכן. הסוגי העתיק ביותר הוא ג'ומון סוגי (縄文杉)שגילו מוערך ב-2,600 שנים. סך הכל מצויים באי כ-1,900 מינים של צמחים, מהם 94 אנדמיים. ביקושימה 16 מיני יונקים, מהם שניים אנדמיים לאי – קוף מקוק יפני ייחודי המכונה "יאקוזארו" (yakuzaru, שם מדעי Macaca fuscata yakui) ואייל יאקושימה (תת-מין של אייל סיקה (yakushika, שם מדעי Cervus nippon vakushimae). בנוסף מצויים באי כ-150 מיני עופות. מדיה וקבצים בנושא יקושימה בוויקישיתוף יקושימה באתר לשכת התיירות של יפן לשכת התיירות המקומית (יפנית)
הומולוגיה

האם התכוונתם ל... הומולוגיה (מתמטיקה) הומולוגיה (ביולוגיה)
קמדן (רובע)

רובע קֶמְדֶן של העיר לונדון (באנגלית: The London Borough of Camden, ‏האזנה‏Ⓘ‏) הוא אחד מרובעי העיר לונדון. הרובע הוא אחד מרובעי לונדון הפנימית. רובע קמדן הוקם בשנת 1965 מכוח חוק השלטון בלונדון 1963 מאיחודם של הרובע המטרופוליני של המפסטד, הרובע המטרופוליני של הולברון והרובע המטרופוליני של סנט פנקראס שהיו חלק ממחוז לונדון. הרובע קרוי על שם קמדן טאון אשר קיבלה את שמה בשנת 1795 מתוארו של צ'ארלס פראט, הארל הראשון מקמדן. הרובע גובל ברובע וסטמינסטר ובסיטי של לונדון בדרום, ברובע ברנט במערב, ברבעים בארנט והארינגיי בצפון וברובע איזלינגטון במזרח. על פי מדגם שנערך בשנת 2011, ברובע קמדן מתגוררים כ-220,100 תושבים. כ-70% מתושבי הרובע לבנים, כ-9.2% ממוצא בנגלדשי, הודי או פקיסטני, 7% אסיאתיים אחרים, וכ-9% שחורים. 35% מתושבי הרובע מחזיקים בבעלותם את בתי המגורים בהם הם מתגוררים. עיריית הרובע ממוקמת ברחוב ג'וד (Judd Street) בסמוך לתחנת קינגס קרוס. בין השנים 1971–2006 שלטה במועצת הרובע מפלגת הלייבור. בבחירות שנערכו בשנת 2006 זכתה המפלגה הליברל-דמוקרטית ברוב במועצה. הבחירות למועצת הרובע נערכות מדי ארבע שנים. הרובע מחולק ל -19 אזורי בחירה: פארק בלסייז, בלומסברי, קמדן טאון וגבעת פרימרוז, קנטלווס, פורצ'ן גרין, פרוגנל ופיצג'ונז, גוספל אואוק, המפסטד, הייברסטוק, הייגייט, הולבורן וקובנט גארדן, קנטיש טאון, קילברן, קינגס קרוס, ריג'נטס פארק, סנט פנקראס, סומרז טאון, סוויס קוטג' ווסט המפסטד. כיום, הרכב מועצת הרובע הוא: 20 חברים מהמפלגה הליברלית הדמוקרטית, 18 ממפלגת הלייבור, 14 משמרנים, ו-2 חברי המפלגה הירוקה של אנגליה וויילס. רובע קמדן מחולק לשני אזורי בחירה לפרלמנט הבריטי: המפסטד והייגייט (Hampstead and Highgate) בצפון הרובע, והולברון וסנט פנקראס (Holborn and St. Pancras) בדרום הרובע. ברובע אתרים רבים בעלי חשיבות היסטורית ותרבותית ובהם פארקים רבים (כגון המפסטד הית', גן האטון, וחלקו המזרחי של ריג'נטס פארק), בתי קברות חשובים ובהם בית הקברות המפסטד ובית הקברות הייגייט. כמו כן ברובע נמצאות אכסניות המשפט: גרייז אין ולינקולנז אין, תיאטראות רבות ובהן תיאטרון בלומסברי, תיאטרון דומיניון ותיאטרון שפטסבורי, מוזיאונים רבים ובהם המוזיאון הבריטי (המצוי בכיכר ראסל), מוזיאון פאונדלינג, מוזיאון פיטרי לארכאולוגיה מצרית, בית דיקנס, מוזיאון פרוייד, בית קנווד, מוזיאון סר ג'ון סואן, בית קיטס ובית פנטון. ברובע מצויים מגדל בריטיש טלקום, מרכז האמניות קמדן, הראונדהאוס, ומרכז הדרמה לונדון. כמו כן פועלים ברובע: בית הספר לאדריכלות של האגודה לאדריכלות (AA), הספרייה הבריטית, מכללת המנתחים המלכותית, האקדמיה המלכותית לאמנות הדרמה, מכללת הרופאים המלכותית, מכללת המנתחים הוטרינריים המלכותית, המכללה הוטרינרית המלכותית, בית הספר ללימודי אפריקה והמזרח, בית הספר סלייד לאמנויות, והנהלת אוניברסיטת לונדון. ברובע ממוקמות שלוש תחנות רכבת מרכזיות: תחנת יוסטון, תחנת סיינט פנקראס ותחנת קינגס קרוס. תחנות אלה הן תחנות הקצה הדרומיות של קו הרכבת החוף המערבי הראשי (West Coast Main Line), קו הרכבת הראשי מידלנד (Midland Main Line), וקו הרכבת החוף המזרחי הראשי (East Coast Main Line), בהתאמה. כמו כן, מצויה במקום תחנת הרכבת התחתית קינגס קרוס סיינט פנקראס. תחנת סיינט פנקראס משמשת תחנה של קו יורוסטאר המקשר את הממלכה המאוחדת עם צרפת דרך מנהרת התעלה. אתר האינטרנט הרשמי של קמדן קמדן, באתר אנציקלופדיה בריטניקה (באנגלית) היסטוריית גבולות רובע קמדן Mills, A., Oxford Dictionary of London Place Names, (2001) Camden Council - מגורים ברובע קמדן 2007
קמדן

האם התכוונתם ל... אתרים: אנגליה: רובע קמדן - אחד מרובעי העיר לונדון קמדן טאון - אזור ברובע קמדן שבלונדון שוק קמדן - אטרקציה תיירותית בלונדון אוסטרליה: קמדן (אוסטרליה) - עיירה במדינת ניו סאות' ויילס שבאוסטרליה ארצות הברית: קמדן (ניו ג'רזי) - עיר במדינת ניו ג'רזי שבארצות הברית קמדן (קרוליינה הדרומית) - עיר במדינת קרוליינה הדרומית שבארצות הברית אירועים: קרב קמדן – קרב במהפכה האמריקאית